CELEX: 32015D0681
Language: bg
Date: 2015-04-29 00:00:00
Title: Решение за изпълнение (ЕС) 2015/681 на Комисията от 29 април 2015 година относно публикуването в Официален вестник на Европейския съюз на справочната информация относно стандарт EN ISO 4210, части 1—9, за велосипеди за града и велосипеди за преходи, планински велосипеди и състезателни велосипеди, както и относно стандарт EN ISO 8098 за велосипеди за малки деца, в съответствие с Директива 2001/95/ЕО на Европейския парламент и на Съвета (Текст от значение за ЕИП)

30.4.2015   
            
            
               BG
            
            
               Официален вестник на Европейския съюз
            
            
               L 111/30
            
         РЕШЕНИЕ ЗА ИЗПЪЛНЕНИЕ (ЕС) 2015/681 НА КОМИСИЯТА
   от 29 април 2015 година
   относно публикуването в Официален вестник на Европейския съюз на справочната информация относно стандарт EN ISO 4210, части 1—9, за велосипеди за града и велосипеди за преходи, планински велосипеди и състезателни велосипеди, както и относно стандарт EN ISO 8098 за велосипеди за малки деца, в съответствие с Директива 2001/95/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 2, първа алинея от нея,
   като има предвид, че:
   
               (1)
            
            
               По силата на член 3, параграф 1 от Директива 2001/95/ЕО от производителите се изисква да пускат на пазара само безопасни продукти.
            
         
               (2)
            
            
               В съответствие с член 3, параграф 2, втора алинея от Директива 2001/95/ЕО даден продукт се счита за безопасен по отношение на рисковете и категориите рискове, обхванати от приложимите национални стандарти, когато той е в съответствие с доброволните национални стандарти, които транспонират европейските стандарти, позовавания на които са били публикувани от Комисията в Официален вестник на Европейския съюз съгласно член 4 от посочената директива.
            
         
               (3)
            
            
               Съгласно член 4, параграф 1 от Директива 2001/95/ЕО европейски стандарти се установяват от европейските органи по стандартизация след възлагане на мандат от Комисията.
            
         
               (4)
            
            
               Съгласно член 4, параграф 2 от Директива 2001/95/ЕО Комисията следва да публикува данните на тези стандарти.
            
         
               (5)
            
            
               На 29 ноември 2011 г. Комисията прие Решение 2011/786/ЕС (2) относно изискванията за безопасност, на които трябва да отговарят европейските стандарти за велосипеди, велосипеди за малки деца и багажници за велосипеди съгласно Директива 2001/95/ЕО.
            
         
               (6)
            
            
               На 6 септември 2012 г. Комисията възложи мандат M/508 на европейските органи по стандартизация да изготвят европейски стандарти, за да бъдат отстранени основните рискове, свързани с велосипедите, велосипедите за малки деца и багажниците за велосипеди.
            
         
               (7)
            
            
               В отговор на дадения от Комисията мандат Европейският комитет по стандартизация прие серия нови стандарти: EN ISO 4210, части 1—9 за велосипеди за града и велосипеди за преходи, планински велосипеди и състезателни велосипеди, както и стандарт EN ISO 8098 за велосипеди за малки деца. Тези стандарти заменят предходните стандарти EN 14764:2005, EN 14766:2005 и EN 14781:2005.
            
         
               (8)
            
            
               Европейският стандарт EN ISO 4210, части 1—9 и европейският стандарт EN ISO 8098 отговарят на мандат M/508 и са в съответствие с общото изискване за безопасност, определено в Директива 2001/95/ЕО. Поради това техните данни следва да бъдат публикувани в Официален вестник на Европейския съюз.
            
         
               (9)
            
            
               Мерките, предвидени в настоящото решение, са в съответствие със становището на комитета, създаден с Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Данните за посочените по-долу стандарти се публикуват в серия С на Официален вестник на Европейския съюз:
   
               а)
            
            
               EN ISO 4210-1:2014 „Велосипеди — Изисквания за безопасност за велосипеди“ — част 1: „Термини и определения“;
            
         
               б)
            
            
               EN ISO 4210-2:2014 „Велосипеди — Изисквания за безопасност за велосипеди“ — част 2: „Изисквания за велосипеди за града и велосипеди за преходи, младежки велосипеди, планински велосипеди и състезателни велосипеди“;
            
         
               в)
            
            
               EN ISO 4210-3:2014 „Велосипеди — Изисквания за безопасност за велосипеди“ — част 3: „Общи методи за изпитване“
            
         
               г)
            
            
               EN ISO 4210-4:2014 „Велосипеди — Изисквания за безопасност за велосипеди“ — част 4: „Методи за изпитване на спирачките“;
            
         
               д)
            
            
               EN ISO 4210-5:2014 „Велосипеди — Изисквания за безопасност за велосипеди“ — част 5: „Методи за изпитване на кормилото“;
            
         
               е)
            
            
               EN ISO 4210-6:2014 „Велосипеди — Изисквания за безопасност за велосипеди“ — част 6: „Методи за изпитване на рамката и вилката“;
            
         
               ж)
            
            
               EN ISO 4210-7:2014 „Велосипеди — Изисквания за безопасност за велосипеди“ — част 7: „Методи за изпитване на колелата и джантите“;
            
         
               з)
            
            
               EN ISO 4210-8:2014 „Велосипеди — Изисквания за безопасност за велосипеди“ — част 8: „Методи за изпитване на педалите и задвижването“;
            
         
               и)
            
            
               EN ISO 4210-9:2014 „Велосипеди — Изисквания за безопасност за велосипеди“ — част 9: „Методи за седалки и техните тръби“;
            
         
               й)
            
            
               EN ISO 8098:2014 „Велосипеди за малки деца“ — „Изисквания за безопасност и методи за изпитване“
            
         Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 29 април 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 11, 15.1.2002 г., стр. 4.
   
      (2)  Решение 2011/786/ЕС на Комисията от 29 ноември 2011 г. относно изискванията за безопасност, на които трябва да отговарят европейските стандарти за велосипеди, велосипеди за малки деца и багажници за велосипеди съгласно Директива 2001/95/ЕО на Европейския парламент и на Съвета (ОВ L 319, 2.12.2011 г., стр. 106).